****

**REPUBLIKA HRVATSKA**

**PRIMORSKO-GORANSKA ŽUPANIJA**

**Osnovna škola "Drago Gervais" Brešca**

**Brešca 6, 51213 Jurdani**

**tel. 051 279 229**

**email:** **os-drago-gervais-bresca@ri.htnet.hr**

KLASA: 602-01/25-25/3

URBROJ: 2156-25-01-25-1

Brešca, 19. svibnja 2025.

**Predmet: organizacija i način provedbe programa**

 **produženog boravka u 2025./26. školskoj godini**

 **za učenike 1. do 4. razreda, dvije skupine**

 Poštovani roditelji,

 Odluka o organizaciji i načinu provedbe programa produženog boravka u osnovnim školama kojima je Primorsko-goranska županija osnivač donesena je 6. lipnja 2022. te objavljena u „Službenim novinama Primorsko-goranske županije“.

 Temeljem čl. 9. **obavještavamo Vas o obavezi podnošenja zahtjeva za uključivanjem u produženi boravak i dokumentaciji koju je potrebno priložiti**:

1. zahtjev za uključivanjem u produženi boravak
2. potvrdu o zaposlenju za oba roditelja od poslodavca ili uvjerenje HZMO iz koje je vidljivo da radni odnos traje
3. uvjerenje o prebivalištu na području Općine Matulji za sve članove kućanstva (ne starije od mjesec dana)
4. potvrdu o statusu samohranog roditelja (ako dijete živi uz zaposlenog samohranog roditelja).

 **Prednost pri uključivanju** u skupinu produženog boravka, prema čl. 9. navedene Odluke imaju učenici:

* prvog, drugog i trećeg razreda
* samohranog zaposlenog roditelja
* zaposlenog roditelja u jednoroditeljskoj obitelji
* smješteni u udomiteljskoj obitelji
* čiji brati ili sestra već pohađaju produženi boravak škole.

Ukoliko veći broj učenika ispunjava kriterije iz navedenog stavka prednost imaju učenici iz obitelji s više djece koja se redovito školuju.

 Škola je, temeljem čl. 6. dužna Upravnom odjelu za odgoj i obrazovanje PGŽ podnijeti zahtjev za provođenje PB, priložiti potrebnu dokumentaciju među kojom su i podaci o broju zahtjeva roditelja.

 Molimo da **do 10. lipnja 2025.** učiteljici u skupini produženog boravka koju pohađa Vaše dijete, ili u tajništvo škole dostavite Vaš zahtjev za uključivanje u sljedećoj, 2025./26. školskoj godini s priloženim potrebnim dokumentima. **Nepotpune prijave neće se uvažavati**.

 Sukladno Pravilniku o organizaciji i provedbi produženog boravka u osnovnoj školi, škola će u slučaju da se prijavio veći broj učenika od planiranoga, u skladu s mogućnostima i propisanim uvjetima te kriterijima koje je donio osnivač Primorsko – goranska županija, utvrditi listu učenika koji ostvaruju prioritet pri uključivanju u program produženog boravka.

 **Cijenu usluge** utvrđuje Školski odbor temeljem broja učenika i sredstava kojima Općina Matulji sufinancira uslugu formiranja dvije skupine. Dječji Vrtić Matulji utvrđuje cijenu ručka.

 Zahvaljujemo na suradnji uz lijep pozdrav,

 ravnateljica: Dijana Valentin, prof.

**DOSTAVITI:**

1. roditelji učenika prema predbilježbama za upis

2. roditelji učenika 1. do 3. razreda

3. mrežna stranica škole

4. pismohrana